หงส์แดง เซ็ง สเตอร์ริดจ์ เดี้ยงตอนซ้อม รีบส่งหมอสแกน
ไม่รู้จะเจ็บซ้ำซากไปถึงไหน สำหรับ เดเนียล สเตอร์ริดจ์ ดาวยิงของลิเวอร์พูล ล่าสุด มีอาการบาดเจ็บที่เท้าระหว่างฝึกซ้อม จนต้องถูกถอดชื่อออกจากเกมยูโรปา ลีก นัดที่พบกับ บอร์กโดซ์ เมื่อคืนที่ผ่านมา และต้องถูกส่งตัวไปเข้ารับการสแกนอย่างละเอียดทันที ว่าหนักหนามากแค่ไหน,สำนักข่าวต่างประเทศรายงาน วันที่ 16 ก.พ. ว่า เดเนียล สเตอร์ริดจ์ กองหน้าของ หงส์แดง ลิเวอร์พูล สโมสรแกร่งแห่งศึกพรีเมียร์ลีก อังกฤษ มีอาการบาดเจ็บที่เท้าระหว่างฝึกซ้อม ก่อนเกม ยูโรปา ลีก รอบแบ่งกลุ่ม กลุ่มบี ที่เปิดบ้านเจอกับบอร์กโดซ์ จนต้องถูกส่งตัวไปเข้ารับการสแกน เพื่อดูว่าหนักหนามากแค่ไหน,สเตอร์ริดจ์ วัย 26 ปี โดนอาการบาดเจ็บเล่นงานอย่างต่อเนื่อง จนทำให้ยังไม่ได้ลงเล่นภายใต้การคุมทีมของ เจอร์เกน คล็อปป์ ในฤดูกาลนี้เลย แต่เมื่อวันอาทิตย์เขามีชื่อเป็นตัวสำรองในเกมลีกนัดที่ ลิเวอร์พูล ชนะ แมนเชสเตอร์ ซิตี้ ไป 4-1 และคาดกันว่าเขาจะได้ลงเล่นบางส่วนของเกมที่พบกับบอร์กโดซ์เมื่อคืนที่ผ่านมา แต่เจ้าตัวกลับมีอาการบาดเจ็บที่เท้าตอนซ้อม จนทำให้ เจอร์เกน คล็อปป์ ต้องถอดชื่อเขาจากทีมในเกมดังกล่าว พร้อมส่งตัวไปสแกนโดยด่วน,ผมไม่สามารถพูดอะไรได้มากเกี่ยวกับเรื่องนี้ เรามีการฝึกซ้อมในตอนเช้า แต่แล้วเขาก็ต้องออกจากการฝึกซ้อมไป และตอนนี้เขาต้องเข้ารับการสแกน แต่ในขณะนี้ผมไม่สามารถพูดอะไรได้ เราต้องรอผลการแสกน คล็อปป์ กล่าวก่อนนำทีมลงสนามแข่งกับบอร์กโดซ์
ไม่รู้จะเจ็บซ้ำซากไปถึงไหน สำหรับ เดเนียล สเตอร์ริดจ์ ดาวยิงของลิเวอร์พูล ล่าสุด มีอาการบาดเจ็บที่เท้าระหว่างฝึกซ้อม จนต้องถูกถอดชื่อออกจากเกมยูโรปาลีกนัดที่พบกับบอร์กโดซ์เมื่อคืนที่ผ่านมา และต้องถูกส่งตัวไปเข้ารับการสแกน
พรีเมียร์ลีก,ลิเวอร์พูล,เดเนียล สเตอร์ริดจ์,ข่าวกีฬา,ข่าว,ไทยรัฐออนไลน์